
ТР Президенты Рөстәм Миңнеханов бүген физика галиме, Нобель премиясе лауреаты, Сколково инновация үзәгенең фәнни җитәкчесе Жорес Алферов белән очрашты. ТР Хөкүмәте йортында узган очрашуда шулай ук ТР мәгариф һәм фән министры Альберт Гыйльметдинов, ТР Президентының Эчке сәясәт мәсьәләләре буенча идарәсе җитәкчесе Александр Терентьев һ.б. катнашты.

Яклар Татарстанның фәнни потенциалын алга таба үстерү, Сколково инновация үзәге белән хезмәттәшлек мәсьәләләрен карады.

Жорес Алферов Казан фәнни мәктәбенең һәрвакыт югары потенциалга ия булуын билгеләп, аерым вузларны барлап узды. Рөстәм Миңнеханов, үз чиратында, кунакны Татарстанда гамәлгә ашырылучы инновация проектлары белән таныштырды, “ТР Электрон Хөкүмәте” проекты, дәүләт хакимияте органнарында электрон документ әйләнешен куллану һ.б. хакында сөйләде.
Рөстәм Миңнеханов белән Жорес Алферов Татарстанның Сколково белән хезмәттәшлек итүе турында фикер алышты